OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1	

Číslo: 1 Pv 535/14/8810	Spišská Nová Ves 12.05.2016 
EEČ: 2-68-510-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
mladistvý
ktorý je trestne stíhaný pre trestný čin:
- Prečin Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 6.3.2015 spisová značka 1 Pv 535/14/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 25. septembra 2014 v čase okolo 14.00 v Spišskej Novej Vsi, na chodbe Základnej školy na ulici Lipovej č. 13, fyzicky napadol mal. XXXXX, nar. XXXXX, a to takým spôsobom, že rukami ho chytil za ramená a následne zvalil na zem, kde pri páde si poškodený udrel hlavu o zem, čím mu spôsobil poranenie ľahké, a to otras mozgu I. stupňa a pomliaždenie hlavy s objektívnou dobou liečenia v trvaní 10 dní na základe odborného vyjadrenia znalca XXXXX. 

Uznesením prokurátora Okresnej prokuratúry Spišská Nová Ves zo dňa 6.3.2015, spisová značka 1 Pv 535/14/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Prokurátor Okresnej prokuratúry Spišská Nová Ves uznesením sp. zn. 1Pv 535/14/8810 zo dňa 06.03.2015 podľa § 216 ods. 1 písm. a), b), c) Trestného poriadku podmienečne zastavil trestné stíhanie proti obvinenému ml. XXXXX pre prečin ublíženia na zdraví podľa § 156 ods. 1, ods. 2 písm. a) Trestného zákona s poukazom na § 139 ods. 1 písm. a) Trestného zákona na tom skutkovom základe, že dňa 25. septembra 2014 v čase okolo 14.00 v Spišskej Novej Vsi, na chodbe Základnej školy na ulici Lipovej č. 13, fyzicky napadol mal. XXXXX, nar. XXXXX, a to takým spôsobom, že rukami ho chytil za ramená a následne zvalil na zem, kde pri páde si poškodený udrel hlavu o zem, čím mu spôsobil poranenie ľahké, a to otras mozgu I. stupňa a pomliaždenie hlavy s objektívnou dobou liečenia v trvaní 10 dní na základe odborného vyjadrenia znalca XXXXX.

Pri rozhodovaní o podmienečnom zastavení trestného stíhania bola obvinenému podľa § 216 ods. 2 Trestného poriadku určená skúšobná doba v trvaní 12 (dvanásť) mesiacov. Zároveň podľa § 216 ods. 3 Trestného poriadku bola obvinenému ml. XXXXX uložená povinnosť uhradiť škodu vo výške 288,40 € v zmysle Dohody o náhrade škody zo dňa 24.02.2015, a to v 6. mesačných splátkach po 48,06 € mesačne s tým, že prvá splátka bude uhradená najneskôr do 30.03.2015 a posledná splátka bude zaplatená najneskôr do 30.08.2015.

Uznesenie o podmienečnom zastavení trestného stíhania nadobudlo právoplatnosť dňa 17.03.2015, skúšobná doba takto uplynula dňa 17.03.2016. 
	
Po uplynutí skúšobnej doby boli k osobe obvineného zabezpečené správy z Okresného riaditeľstva PZ, Odboru kriminálnej polície v Spišskej Novej Vsi a Okresného úradu, odboru všeobecnej vnútornej správy v Spišskej Novej Vsi. Podobne bol zabezpečený aktuálny odpis z registra trestov. Takisto bola vyžiadaná správa od zákonnej zástupkyne poškodeného, či došlo k úhrade škody.

Zákonná zástupkyňa poškodeného v písomným podaním doručenom na tunajšiu prokuratúru dňa 06.04.2016 uviedla, že obvinený ml. XXXXX uhradil škodu tak, ako mu to bolo uložené v uznesení o podmienečnom zastavení trestného stíhania.

Zo zabezpečených správ a podkladov je zrejmé, že obvinený ml. XXXXX po právoplatnosti uznesenia o podmienečnom zastavení trestného stíhania nebol trestne stíhaný a ani právoplatne odsúdený za žiadny iný trestný čin. Dňa 20.07.2016 sa obvinený dopustil priestupku – porušením nočného kľudu, začo mu bola uložená bloková pokuta 5,- €. V tomto prípade ide o protiprávne konanie iného charakteru ako, pre ktorý je trestne stíhaný a zároveň ide o konanie menej závažného charakteru. Keďže obvinený sa v priebehu skúšobnej doby nedopustil žiadneho iného protiprávneho konania, a teda viedol riadny život, uhradil spôsobenú škodu, mám za to, že sa v skúšobnej dobe podmienečného zastavenie trestného stíhania osvedčil.
  
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Podľa § 217 ods. 2 Trestného poriadku, ak do dvoch rokov od uplynutia skúšobnej doby nebolo vydané rozhodnutie podľa odseku 1 bez zavinenia obvineného, má sa za to, že sa osvedčil.

	Podľa § 217 ods. 4 Trestného poriadku, právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Trestného poriadku.

	U obvineného ml. XXXXX boli splnené všetky podmienky podľa § 217 ods. 1 Trestného poriadku, preto bolo rozhodnuté tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Peter Kanárik
prokurátor